**HANKELEPINGU PROJEKT**

**Saku Vallavalitsus**, registrikood 75019738, asukoht Juubelitammede tee 15, 75501 Saku Harjumaa, keda esindab põhimääruse alusel Marti Rehemaa (edaspidi nimetatud „tellija“ või „pool“ või koos töövõtjaga “pooled“)

ja

**XXX**, registrikood \_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, keda esindab seaduse/põhikirja/põhimääruse/volikirja nr \_\_\_, \_\_kuupäev\_\_ alusel juhatuse liige/-ametinimetus- -ees- ja perekonnanimi- *(*edaspidi nimetatud “töövõtja” või “pool” või koos tellijaga “pooled”), sõlmisid käesoleva lepingu (edaspidi “leping”):

# Lepingu ese

* 1. Lepingu esemeks on tehniliste tingimuste koostamine Saku valla kruusateede remontimiseks ja pindamiseks (edaspidi töö), mida töövõtja kohustub tegema vastavalt lepingus ja lepingu lisades toodud tingimustele. Tööna käsitletakse ka kõiki töid ja toiminguid, sh lepingus nimetamata töid ja toiminguid, mis on vajalikud lepingus ettenähtud tulemuse saavutamiseks, samuti töö vastuvõtmiseks vajaliku dokumentatsiooni vormistamisega seotud toiminguid.
	2. Lepingus kokkulepitud töö maht on kindlaks määratud hankedokumentides. Pärast lepingu sõlmimist tehtavad muudatused lepingutingimustes vormistatakse kirjalikult lepingu lisana ning allkirjastatakse poolte poolt.
	3. Lepingu tõlgendamisel lähtuvad pooled võlaõigusseaduse § 29 sätestatust.

# Lepingu üldtingimused

* 1. Leping on sõlmitud väikehanke „Tehniliste tingimuste koostamine Saku valla kruusateede remontimiseks ja pindamiseks ” tulemusena.
	2. Lepingul on selle sõlmimise hetkel järgmised lisad:
		1. lisa 1 - tehniline kirjeldus
		2. lisa 2 - töövõtja poolt tehtud pakkumus.
	3. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
	4. Kõik lepingu dokumendid moodustavad ühtse terviku ning täiendavad üksteist. Vastuoluks ei loeta dokumentides seatud tingimuste erinevat ranguse astet, st kui erinevates dokumentides esineb eri rangusega tingimusi, tuleb arvestada kõige rangemate tingimustega;
	5. Lepingu täitmise keel on eesti keel.
	6. Töövõtja kisaonnitab, et on põhjalikult tutvunud lepingu täitmise aluseks olevate lähteandmetega ja projekteeritavatel teedel valitsevate tingimustega.
	7. Lepingu allakirjutamisega kinnitab töövõtja, et tal on lepingu nõuetekohaseks ja kvaliteetseks täitmiseks vajalik kvalifitseeritud tööjõud, oskusteave, kogemused, majanduslik ja tehniline ressurss ning pädevus.

# Tähtajad

* 1. Töö teostamise tähtajad, millal toimub tööde üleandmine, on järgmised:
		1. Soo tee, Aadu tee, Kaare tee ja Kurtna Vilivere tee tehniline kirjeldus hiljemalt 08.06.2021;
		2. Kõrnumäe tee tehniline kirjeldus hiljemalt 16.06.2021.
	2. Pärast töö üleandmist kontrollib tellija töö vastavust lepingule 10 kalendripäeva jooksul. Juhul, kui esitatud töö osa kohta on tellijal pretensioone töö kvaliteedi ja/või lepingule vastavuse osas, ei allkirjasta tellija kontaktisik tööde üleandmis- ja vastuvõtmisakti ning edastab töövõtjale kirjalikult töös ilmnenud vead ning puudused ning töövõtja kohustub viima töö 10 päeva jooksul kooskõlla läbivaatamise käigus esitatud märkustega (täiendav tähtaeg vastavalt võlaõigusseaduse § 114).
	3. Kui töö või töö osa kontrollimisel selgub, et neis on puudused, loetakse töö või töö osa tähtaegselt üle andmata. Tellijal on õigus kuni puuduste likvideerimiseni töövõtja poolt keelduda töö vastuvõtmisest ja selle eest maksmisest.

# Tehtud tööde eest tasumise kord

* 1. Töö maksumus on ……………. eurot (sisaldab ettenägemata töid 10%), millele lisandub käibemaks 20 % suuruses …………………. eurot, kokku …………………… eurot.
	2. Tellija ei teosta tööde eest ettemaksu.
	3. Tellija tasub töövõtjale lepingukohase töö või töö osa teostamise eest pärast üleandmise-vastuvõtmise akti mõlemapoolset allkirjastamist esitatud e-arve(te) kättesaamist 20 kalendripäeva jooksul.
	4. Kui töös on avastatud puudusi ja töövõtja ei viinud tööd vastavusse lepingu tingimustega kuid avastatud puudused ei takista ka oluliselt töö kasutamist, on tellijal õigus vähendada tasu tehtud tööde eest.
	5. Lepingu punktis 4.3. määratud tähtaja ületamisel on töövõtjal õigus nõuda tellijalt viivist 0,05 % maksmisele kuuluvast summast iga viivitatud päeva eest.

# Autoriõigused

* 1. Töövõtja annab tellijale ainulitsentsi koos all-litsentsi andmise õigusega kõigile lepingu alusel teostatud tööle tekkivatele varalistele õigustele, sealhulgas autoriõiguse seaduse § 13¹ ja § 13² nimetatud varalistele õigustele, ning need loetakse tellijale üleantuks lepingu hinna tasumisega.
	2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda töö tulemusena valminud teose kasutamist ega varaliste õiguste teostamist tellija poolt.
	3. Töövõtja kinnitab lepingu sõlmimisega, et töö tulemusena valminud teose kasutamisel ei pea autori(te) nimi (nimed) olema tähistatud.
	4. Töövõtja kinnitab lepingu sõlmimisega, et on andnud tellijale nõusoleku teha teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
	5. Lepingu punktides 5.1.-5.4 nimetatud õigused kehtivad territoriaalsete piiranguteta ja autoriõiguse kehtivusaja jooksul.

# Poolte õigused ja kohustused

* 1. Tellijal on õigus:
		1. igal ajal teha järelepärimisi tööde tegemise hetke olukorra kohta ning kontrollida tööde tegemise käiku;
		2. pöörduda kolmandate isikute poole sõltumatu eksperthinnangu saamiseks tööde kvaliteedi kohta;
		3. kasutada õiguskaitsevahendeid (sh öelda leping üles), samuti nõuda lepingus sätestatud juhtudel leppetrahvi, kui töövõtja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, samuti kui töövõtja ei täida või täidab mittevastavalt endale lepinguga võetud kohustusi;
		4. keelduda kuni märkuste (mittevastavuste) likvideerimiseni töö vastuvõtmisest ja selle eest maksmisest, kui töö ei ole teostatud lepinguga ja selle lisadega määratud kvaliteeditasemel või mahus.
		5. nõuda lepingu vahetul täitmisel osaleva võtmeisiku välja vahetamist, kui võtmeisik on puudunud rohkem kui kahelt töökoosolekult.
		6. rakendada sanktsioonina leppetrahvi iga rikkumise korral, v.a. tähtaja rikkumine, kuni 0,5% tasust, kokku mitte rohkem kui 20% tasust, kui töövõtja on rikkunud oma lepingulisi kohustusi. Leppetrahvinõude või teate leppetrahvinõude esitamise kavatsusest peab tellija töövõtjale esitama 6 kuu jooksul kohustuse rikkumise avastamisest arvates.
		7. Juhul kui töövõtja rikub lepingus sätestatud tähtaegu, on tellijal õigus nõuda töövõtjalt leppetrahvi 0,5% tasust iga viivitatud päeva eest. Tähtaegade ületamise korral ei kohaldu eelmises punktis sätestatud leppetrahvi piirmäär. Leppetrahvinõude või teate leppetrahvinõude esitamise kavatsusest peab tellija töövõtjale esitama 1 (ühe) kuu jooksul kohustuse rikkumise avastamisest arvates.
	2. Tellijal on kohustus:
		1. tasuda töövõtjale tehtud tööde eest vastavalt lepingule;
		2. tasuda viivist vastavalt lepingule;
		3. teatada töövõtjale nii töö tegemise ajal kui ka pärast töö vastuvõtmist avastatud mittevastavustest lepingule mõistliku aja jooksul pärast vastavate asjaolude avastamist.
	3. Töövõtjal on õigus:
		1. saada tellijalt töö tegemiseks vajalikku informatsiooni ja juhiseid;
		2. saada töö eest lepingus kokkulepitud tasu.
		3. nõuda töö lõpptähtaja pikendamist juhul, kui tellija ületab töö osa või töö ülevaatamiseks ettenähtud tähtaega ning nimetatud ületamise tõttu ei ole töövõtjal võimalik järgida töö lõpptähtaega. Töö lõpptähtaega pikendatakse üksnes tellija poolt ülevaatuse tähtaega ületavate päevade arvu võrra. Töö osa lõpptähtaja pikendamise taotlus tuleb töövõtja poolt esitada tellijale viivitamatult arvates pikendamise aluseks olevate asjaolude ilmnemisest, vastasel juhul kaotab töövõtja õiguse käesolevale punktile tugineda.
	4. Töövõtjal on kohustus:
		1. tagada töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade (sealhulgas majandustegevuse teade teede ehitamiseks), tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
		2. tagada, et kui töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult lepingu täitmisel alltöövõtjana vähemalt osas, milles teiste isikute vahenditele tugineti.
		3. vastutada selle eest, et töö on vastavuses tööle kehtivate õigusaktide ja normidega ning töövõtja majandus- ja kutsetegevuses tunnustatud parima tava ja praktikaga ning seda liiki tööle omase kõrge kvaliteediga;
		4. vastata tellija järelpärimistele tööde tegemise hetke olukorra kohta 3 tööpäeva jooksul ning lubada kontrollida tööde tegemise käiku;
		5. informeerida viivitamatult tellijat töö tegemise käigus tekkinud probleemidest. Juhul, kui lepingu täitmise käigus ilmneb töövõtja jaoks ettenägematu probleem, mis mõjutab töö lõpptähtaega mille eest töövõtja ei vastuta, kuid töövõtja ei informeeri sellest probleemist ega selle mõjust töö lõpptähtajale tellijat viivitamatult, kaotab töövõtja õiguse sellele hiljem tugineda;
		6. kõrvaldada omal kulul kõik tellija poolt töö osa ja töö läbivaatamisel ilmnenud puudused ning järgida eksperdi ja tellija poolt esitatud nõudmisi, kui need ei ole vastuolus tehnilise kirjelduse koostamise nõuetega;
		7. koostada töö selliselt, et selle eriosade vahel (seletuskiri, joonised, töömahtude tabel, kululoend, uuringud ja aruanded) poleks vasturääkivusi;
		8. anda tellijale selgitusi ja konsultatsioone töö realiseerimisel, sealhulgas töö realiseerimiseks korraldatava hankemenetluse käigus vastata tehnilistele küsimustele 2 tööpäeva jooksul alates küsimuse edastamisest tellija poolt;
		9. mitte asendada lepingu täitmiseks esitatud töövõtja võtmeisikuid tellija nõusolekuta. Kui töövõtja soovib võtmeisikut asendada, peab töövõtja tõendama, et asendava isiku kutsekvalifikatsioon, haridus ja varasem kogemus vastab võtmeisiku kohta toodud nõuetele;
		10. tasuda leppetrahvi vastavalt lepingule.
	5. Pooltel on õigus lepingust tulenevaid ja sellega seotud nõudeid ja kohustusi kolmandatele isikutele üle anda ainult teise poole eelneval nõusolekul, mis on lepinguga samas vormis. Mittekohaselt üle antud nõuete ja kohustuste osas jääb teise poole ees vastutavaks nõuded ja/või kohustused üle andnud pool.

# Poolte vastutus

* 1. Töövõtja vastutab lepingu rikkumise eest, kui töö ei vasta lepingule. Töövõtja vastutab ka kõigi alltöövõtjate poolt tehtud tööde Lepingule vastavuse eest.
	2. Töövõtja on kohustatud hüvitama lepingu mittetäitmise või mittekohase täitmisega tellijale tekitatud kahju ja tellija poolt seoses töövõtja poolse lepingu rikkumisega tehtud kulutused.
	3. Tellija vastutab lepingu rikkumise eest ja on kohustatud töövõtjale hüvitama lepingu rikkumisega tekitatud kahju ning töövõtja poolt tellija poolse tepingu rikkumisega seoses tehtud kulutused.

# Poolte kontaktisikud

* 1. Töövõtja esindaja lepingulistes küsimustes on \_\_\_\_\_\_\_\_\_\_\_\_, tel \_\_\_\_\_\_\_\_\_, e-post \_\_\_\_\_\_\_\_ . ee;
	2. Töövõtja esindaja, kes lahendab tehnilised küsimused ning koostab ja allkirjastab üleandmise-vastuvõtmise akti on \_\_\_\_\_\_\_\_\_\_\_\_, tel \_\_\_\_\_\_\_\_\_, e-post \_\_\_\_\_\_\_\_ . ee;
	3. Tellija esindaja, kes lahendab tehnilised küsimused ning allkirjastab üleandmise-vastuvõtmise akti on \_\_\_\_\_\_\_\_\_\_\_\_, tel \_\_\_\_\_\_\_\_\_, e-post \_\_\_\_\_\_\_\_ . ee;

# Lepingu kehtivus ja lõpetamine

* 1. Leping jõustub alates allakirjutamisest poolte poolt ja kehtib kuni poolte lepinguliste kohustuste täitmiseni.
	2. Tellijal on õigus leping üles ütelda, kui töövõtja rikub lepinguga võetud kohustusi.
	3. Lepingu ülesütlemisel töövõtja süül tasub töövõtja tellijale trahvi 10 % lepingu ülesütlemise ajaks tegemata tööde maksumusest. Tellijal on õigus trahvisumma maha arvata töövõtjale tasumisele kuuluvast summast.
	4. Töövõtjal on õigus leping üles ütelda, kui tellija rikub lepinguga võetud kohustusi.
	5. Lepingu ülesütlemisel tellija süül tasub tellija töövõtjale trahvi 10% lepingu ülesütlemise ajaks tegemata tööde maksumusest.
	6. Leping loetakse koheselt lõppenuks, kui:
		1. töövõtja tegevus lõpeb;
		2. kuulutatakse välja töövõtja pankrot.

# Teated

* 1. Poolte vahelised lepinguga seotud ja õiguslikke tagajärgi sisaldavad teated peavad olema esitatud kirjalikus vormis ja esindajate poolt allkirjastatud.
	2. Lepingu üks pool on kohustatud kätte saadud ning vastust eeldavale teatele vastama kolme päeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
	3. Avalikkusega ning meediaga suhtlemine töövõtulepingut puudutavates küsimustes toimub kooskõlastatult tellijaga.

# Muud tingimused

* 1. Lepingut võib muuta poolte kirjalikul kokkuleppel ja kooskõlas kehtivate õigusaktidega. Kirjalikult vormistamata lepingu muudatused on tühised.
	2. Kõik lepingu tõlgendamisest või täitmisest tulenevad vaidlused püütakse lahendada lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud lepinguga, juhinduvad pooled Eesti Vabariigi vastavatest õigusaktidest.

# Poolte allkirjad

|  |  |
| --- | --- |
| TELLIJASaku VallavalitsusJuubelitammede tee 1575501 Saku Harjumaa/allkirjastatud digitaalselt/-ees- ja perekonnanimi--ametinimetus- | TÖÖVÕTJA/allkirjastatud digitaalselt/-ees- ja perekonnanimi--ametinimetus- |